Държавен вестник, бр. 23, 2010 г., стр. 62

СТР.  62	
Д Ъ Р Ж А В Е Н  В Е С Т Н И К 	
БРОЙ  23
отрицателно на серологично изследване, извър­
шено съгласно приложение № 3, а в случаи 
на говеда, предназначени за добив на мляко, 
се извършва изследване чрез млечните проби 
съгласно приложение № 3;
3. за всяко говедо със съмнение, че е за­
разено с бруцелоза, се информира НВМС и 
то преминава през официално епизоотично 
проучване за бруцелоза и две серологични из­
следвания, включително реакция за свързване 
на комплемента и микробиологично изследване 
на съответни проби; 
4. през периода на съмнение, който продъл­
жава до получаване на отрицателни резултати 
от изследванията, предвидени по т. 3, статусът 
на официално свободно от бруцелоза стадо 
на произход или  всяко стадо, през което е 
преминало говедото със съмнение за зараза, 
се преустановява;
5. при възникване на огнище от бруцелоза 
и разпространение всички говеда се изколват, 
като животните от другите възприемчиви видове 
се изследват, а помещенията и оборудването 
се почистват и дезинфекцират.
Чл. 39. Националната ветеринарномедицин­
ска служба докладва в ЕК за всеки случай на 
бруцелоза, появил се на територията на Репу­
блика България или регион от нея, признати 
за  официално свободни от бруцелоза. При 
данни за значителна промяна в положението 
по отношение на бруцелозата по говедата на 
територията на Република България или регион 
от нея, които официално са били признати за 
официално свободни от бруцелоза, ЕК може да 
предложи статусът да бъде преустановен или 
отнет, докато не се изпълнят изискванията, 
посочени в решението на ЕК, с което е отнет 
или преустановен статусът.
Раздел IX
Официално свободно от ензоотична левкоза 
по говедата стадо и регион
Чл. 40. (1)  Официално свободно от ен­
зоотична левкоза по говедата (ЕЛГ) стадо е 
стадо, в което:
1.  не са установени клинични признаци, 
патологоанатомични изменения за ЕЛГ и по­
ложителни резултати от лабораторните изслед­
вания през последните две години;
2.  при двукратни лабораторни изследвания 
на всички говеда на възраст над 24 месеца, 
извършени през предшестващите 12 месеца с 
интервал между изследванията не по-малък от 
4 месеца, всички говеда са реагирали отрицател­
но или изпълняват изискванията по т. 1,  като 
животните се отглеждат в официално свободен 
от ензоотична левкоза регион от територията 
на Република България.
(2) Стадото запазва официалния си статус 
на официално свободно от ЕЛГ, ако:
1. се изпълняват изискванията по ал. 1, т. 1;
2 всички животни, въведени в стадото, про­
изхождат от стада, официално свободни от ЕЛГ;
3. всички животни над 24 месеца са пока­
зали отрицателен резултат при изследване по 
метод съгласно приложение № 4, извършен 
през интервал от 3 години;
4. говедата, предназначени за разплод, 
въведени в стадото и произхождащи от тре­
ти страни, са внесени в страната съгласно 
изисквания на Наредба  № 13 от 2006 г. за 
условията и реда за провеждане на граничен 
ветеринарномедицински контрол при внасяне, 
изнасяне и транзитно преминаване на животни 
(ДВ, бр. 17 от 2006 г.).
Чл. 41. (1) Статусът на признато за свободно 
от  ЕЛГ стадо се преустановява със заповед на 
директора на РВМС, ако:
1.  не  са изпълнени изискванията по чл. 40;
2. в резултат на лабораторно изследване или 
по клинични признаци възникне съмнение, че 
едно или повече говеда са заразени с ЕЛГ и 
съмнителните животни незабавно са заклани.
(2) Статусът на стадото по ал. 1 се възста­
новява, ако:
1. животното, което е реагирало положи­
телно,  се отстрани от стадото, а в случай че 
е крава и всяко теле, което тя е родила, се 
насочват за клане и се извърши месопреглед 
под контрол на официален ветеринарен лекар;
2. всички животни в стадото на възраст над 
12 месеца са  реагирали отрицателно на две 
серологични изследвания, извършени най-малко 
през 4 и не по-малко от 12 месеца, най-малко 
3 месеца след отстраняване на положително 
реагиралото животно и приплодите му;
3. е проведено епизоотично проучване, при 
което са получени отрицателни данни, като 
всички стада, епизоотично свързани със зара­
зеното с ЕЛГ стадо, се  изследват;
4. директорът на съответната РВМС може да 
разреши изключение от изискването за клане 
на телета, произхождащи от заразена майка, 
в случай че телето е било отделено от своята 
майка незабавно след отелването и е изследвано 
съгласно ал. 3, т. 3.
(3) Когато повече от едно животно реагират 
положително на едно от изследванията съгласно 
приложение № 4 или има съмнение за забо­
ляване на повече от едно животно в стадото, 
статусът се възстановява, ако:
1. всички животни, които са реагирали 
положително, а в случаи на крави  и техните 
телета са изпратени за клане под контрол на 
официален ветеринарен лекар;
2. всички животни в стадото на възраст над 
12 месеца са реагирали отрицателно на две 
изследвания за ЕЛГ, извършени през интервал 
най-малко 4 месеца и не по-малко от 12 месеца;
3. всички животни в стадото са идентифи­
цирани и се отглеждат в стадото до 24-месечна 
възраст, след което се изследват за ЕЛГ, с из­